gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7942, del 22-12-2016 (2016/9533)

Informació pública de la modificació puntual del pla parcial SAU/I2 de les normes subsidiàries.
-----------------------------------------------------------------------------------------------

### Dades del document

Número de DOGV
:   7942

Data del DOGV
:   22-12-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/9533


Data del document
:   14-11-2016

Organisme emissor
:   Ajuntament de Novelda

Tipus de document
:   Anunci

Descriptors 

:   * Novelda
    * pla d'urbanisme
    * administració local

Informació pública de la modificació puntual del pla parcial SAU/I2 de les normes subsidiàries. [2016/9533]  
El Ple de l'Ajuntament, en sessió celebrada el dia 8 de novembre de 2016, va adoptar, entre altres, el següent acord:  
  
«Primer. Obrir un període d'informació pública durant 45 dies de la modificació puntual número 2 del pla parcial del sector SAUI/2 de les normes subsidiàries de Novelda, relativa a la modificació de reculades, augment d'altura màxima de cornisa i nova definició d'usos en reculades.  
  
Segon. Publicar anuncis en el Diari Oficial de la Generalitat Valenciana i en un diari de premsa escrita de gran difusió i posar a disposició del públic la documentació de l'expedient a través de la pàgina web de l'Ajuntament. El termini de 45 dies es comptarà a partir de l'endemà de la publicació de l'anunci en el Diari Oficial de la Generalitat Valenciana.»  
  
Novelda, 14 de novembre de 2016.- L'alcalde: Armando José Esteve López.
Diari Oficial de la Generalitat Valenciana


Sumari del DOGV 7875, del 16-09-2016 (2016/7019)

Notificació de la sentència dictada en el procediment ordinari número 410/2013.
-------------------------------------------------------------------------------

### Dades del document

Número de DOGV
:   7875

Data del DOGV
:   16-09-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7019


Organisme emissor
:   Jutjat de Primera Instància i Instrucció Número 4 de Sant Vicent del Raspeig

Tipus de document
:   Edicte

Notificació de la sentència dictada en el procediment ordinari número 410/2013. [2016/7019]  
Procediment ordinari número 000410/2013  
De: Santander Consumer, EFC SA.  
Pocuradora: M.ª Teresa Gutiérrez Aguilar.  
Contra: Rosa María Albero Fernández i José Luis González Varela.  
En aquest procediment, seguit a instàncies de Santander Consumer, EFC SA, contra Rosa María Albero Fernández i José Luis González Varela, s'ha dictat la sentència que té la dispositiva que, literalment, és com segueix:  
  
«Dispositiva  
Estime la demanda interposada per la procuradora dels tribunals María Teresa Guitérrez Aguilar, en representació de Santander Consumer, EFC SA, contra Rosa María Albero Fernández i José Luis González Varela, i condemne els demandats, solidàriament, a pagar la quantitat de 20.791,58 euros com a principal, més els interessos legals des de la data d'interposició de la demanda.  
Impose les costes d'aquest procediment a la part demandada.  
D'aquesta sentència, expediu-ne un testimoniatge per a unir-lo a les actuacions.  
Aquesta sentència no és ferma i, en contra, s'hi pot interposar un recurs d'apel·lació davant d'aquest jutjat dins del termini de 20 dies comptadors des de la notificació de la resolució, recurs de què coneixerà l'Audiència Provincial d'Alacant.   
Aquesta és la sentència que ordene, mane i firme.  
Publicació. La sentència anterior ha sigut donada pel jutge que la subscriu, mentre celebrava audiència pública en el dia d'avui. Done fe que consta en actuacions.»  
  
I atés que el demandat esmentat, Rosa María Albero Fernández i José Luis González Varela, es troba en parador desconegut, expedisc aquest edicte a fi que li valga de notificació de forma deguda.  
  
Sant Vicent del Raspeig, 27 d'abril de 2016.- La lletrada de l'Administració de Justícia: María Gracia Botella Espasa.
Diari Oficial de la Generalitat Valenciana


Sumari del DOGV 7702, del 21-01-2016 (2016/116)

Aprovació definitiva de la modificació del lloc de treball d'arquitecte municipal i de la relació de llocs de treball per a l'any 2016.
---------------------------------------------------------------------------------------------------------------------------------------

### Dades del document

Número de DOGV
:   7702

Data del DOGV
:   21-01-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/116


Data del document
:   07-01-2016

Organisme emissor
:   Ajuntament de la Pobla de Vallbona

Tipus de document
:   Anunci

Descriptors 

:   * Pobla de Vallbona, la

Aprovació definitiva de la modificació del lloc de treball d'arquitecte municipal i de la relació de llocs de treball per a l'any 2016. [2016/116]  
El Ple de l'Ajuntament, en sessió celebrada el 12 de novembre de 2015, va modificar el lloc d'arquitecte municipal i va aprovar inicialment la relació de llocs de treball d'aquest ajuntament per a l'exercici 2016, que es va publicar en el Butlletí Oficial de la Província de València número 225 de 23 de novembre de 2015, en el Diari Oficial de la Comunitat Valenciana número 7664 de 24 de novembre de 2015 i al tauler d'anuncis de l'ajuntament en data 16 de novembre de 2015.  
  
Havent transcorregut el termini de 15 dies d'exposició al públic, sense que s'hagen presentat reclamacions, i de conformitat amb el que disposa el punt segon de l'Acord plenari de 12 de novembre de 2015, es considera definitivament aprovat sense necessitat d'ulterior acord. Es procedirà a la publicació de l'aprovació definitiva en el BOP, DOCV i al tauler d'anuncis municipal.  
  
La Pobla de Vallbona, 7 de gener de 2016.- L'alcalde president: Josep Vicent García i Tamarit.
Diari Oficial de la Generalitat Valenciana


Sumari del DOGV 7868, del 08-09-2016 (2016/6891)

Informació pública del projecte d'ordre de la Conselleria d'Educació, Investigació, Cultura i Esport per la qual s'aproven les bases reguladores de la concessió de subvencions destinades a la millora, ampliació o reparació d'instal·lacions esportives de municipis de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7868

Data del DOGV
:   08-09-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/6891


Data del document
:   29-08-2016

Organisme emissor
:   Conselleria d'Educació, Investigació, Cultura i Esport

Tipus de document
:   Anunci

Descriptors 

:   * Conselleria d'Educació, Investigació, Cultura i Esport
    * cooperació administrativa

Informació pública del projecte d'ordre de la Conselleria d'Educació, Investigació, Cultura i Esport per la qual s'aproven les bases reguladores de la concessió de subvencions destinades a la millora, ampliació o reparació d'instal·lacions esportives de municipis de la Comunitat Valenciana. [2016/6891]  
D'acord amb el que estableix l'article 43.1.c de la Llei 5/1983, de 30 de desembre, del Consell, i en virtut de les atribucions conferides per l'article 24 del Decret 155/2015, de 18 de setembre, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
Sotmetre el projecte d'ordre de la Conselleria d'Educació, Investigació, Cultura i Esport per la qual s'aproven les bases reguladores per a la concessió de subvencions destinades a la millora, ampliació o reparació d'instal·lacions esportives de municipis de la Comunitat Valenciana.  
  
El termini per a la presentació de les al·legacions que es consideren oportunes serà de 15 dies a comptar de l'endemà de la publicació de la present resolució en el Diari Oficial de la Comunitat Valenciana i es dirigiran a la Direcció General d'Esport.  
Lloc d'exposició: adreça d'internet següent:  
http://www.ceice.gva.es/web/deporte/normativa  
  
València, 29 d'agost de 2016. El director general d'Esport: Josep Miquel Moya Torres.
Diari Oficial de la Generalitat Valenciana


Sumari del DOGV 7799, del 07-06-2016 (2016/3647)

Notificació de la sentència dictada en el procediment ordinari número 629/2013.
-------------------------------------------------------------------------------

### Dades del document

Número de DOGV
:   7799

Data del DOGV
:   07-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3647


Organisme emissor
:   Jutjat de Primera Instància i Instrucció Número 4 de Vinaròs

Tipus de document
:   Edicte

Notificació de la sentència dictada en el procediment ordinari número 629/2013. [2016/3647]  
Procediment ordinari número 000629/2013  
Juan Antonio Elipe Songel, lletrat de l'Administració de Justícia del Jutjat de Primera Instància i Instrucció número 4 de Vinaròs, faig saber que en aquest jutjat se segueixen les actuacions ja indicades, promogudes per Alicia Rambla Climent contra, entre altres, l'herència jacent de Samuel Climent Gasulla, en què s'ha dictat una resolució que no s'ha pogut notificar a la part demandada atés que se'n desconeix el parador. El contingut íntegre d'aquesta resolució es troba a disposició seua a la secretaria d'aquest òrgan jurisdiccional.  
I perquè valga de notificació de forma deguda a l'esmentat demandat, i fent-li saber que contra la sentència que li afecta es pot interposar un recurs d'apel·lació en el termini de 20 dies davant d'aquest jutjat per a davant l'audiència provincial, expedisc aquest edicte.  
  
Vinaròs, 29 de març de 2016.- El lletrat de l'Administració de Justícia: Juan Antonio Elipe Songel.
Diari Oficial de la Generalitat Valenciana


Sumari del DOGV 7878, del 21-09-2016 (2016/7023)

Notificació de la sentència dictada en el procediment ordinari número 925/2015.
-------------------------------------------------------------------------------

### Dades del document

Número de DOGV
:   7878

Data del DOGV
:   21-09-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7023


Organisme emissor
:   Jutjat Mixt Número 4 de Sagunt

Tipus de document
:   Edicte

Notificació de la sentència dictada en el procediment ordinari número 925/2015. [2016/7023]  
Procediment ordinari número 000925/2015  
De: Energías Xilxes, SL.  
Procurador: Vicente Clavijo Gil.   
Contra: Vicente Clavijo Gil.  
Procurador/a: -  
En aquest procediment ordinari, seguit a instàncies d'Energías Xilxes, SL, contra Mortygres, SL, s'ha dictat la sentència que, literalment, és com segueix:  
  
«Dispositiva  
Estime la demanda presentada per Energías Xilxes, SL, representat pel procurador Vicente Clavijo Gil, contra Mortygres, SL, rebel, i condemne Mortygres, SL, a pagar a Energías Xilxes, SL, la suma d'11.335,75 euros, més els interessos legals des de la interpel·lació judicial.  
Pel que fa a les costes, pertoca imposar-les a la part demandada.  
Comuniqueu aquesta resolució a les parts i feu-los saber que no és ferma, i que, en contra, s'hi pot interposar un recurs d'apel·lació dins del termini de 20 dies, davant d'aquest jutjat, que haurà de resoldre l'Audiència Provincial de València, de conformitat amb el que disposen els articles 455 i següents de la Llei d'Enjudiciament Civil.  
Així ho pronuncie, mane i firme».  
  
I atés que el demandat, Mortygres, SL, es troba en parador desconegut, expedisc aquest edicte a fi que li valga de notificació de forma deguda.  
  
Sagunt, 12 de setembre de 2016.- El lletrat de l'Administració de Justícia: Manuel Rodríguez Rodríguez.
Diari Oficial de la Generalitat Valenciana


Sumari del DOGV 7825, del 11-07-2016 (2016/5331)

Informació pública del tràmit d'audiència en el procediment de revisió d'ofici de la Resolució de 25 de gener de 2013, de declaració de zona de gran afluència turística de determinada àrea de la ciutat d'Alacant
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7825

Data del DOGV
:   11-07-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/5331


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública del tràmit d'audiència en el procediment de revisió d'ofici de la Resolució de 25 de gener de 2013, de declaració de zona de gran afluència turística de determinada àrea de la ciutat d'Alacant [2016/5331]  
A fi de donar publicitat al procediment pel qual s'efectua la revisió d'ofici de la declaració de zona de gran afluència turística en determinada àrea de la ciutat d'Alacant (expedient ZGAT núm. 1/2013), s'obri un període d'audiència pública durant un termini de 10 dies comptats a partir de l'endemà de la publicació d'aquest anunci en el Diari Oficial de la Comunitat Valenciana, que es tramita de conformitat amb l'establit en l'article 102 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
L'expedient pot consultar-se en les dependències de la Direcció General de Comerç i Consum, en la ciutat administrativa 9 d'Octubre, Castán Tobeñas, 77, torre 2, i en la Direcció Territorial d'Alacant, PROP c/ Churruca, 29, en horari de matí de 09.00 a 14.00 hores, de dilluns a divendres.  
Les al·legacions, suggeriments o observacions efectuats per les persones o entitats que es consideren interessades han de dirigir-se per escrit a aquesta direcció general i adreça.  
  
València, 4 de juliol de 2016.- El director general de Comerç i Consum: Ignasi Costa Pina.
Diari Oficial de la Generalitat Valenciana


Sumari del DOGV 7819, del 01-07-2016 (2016/4407)

RESOLUCIÓ de 3 de juny de 2016, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient de l'autorització sanitària per a implantació de teixit ossi liofilitzat i/o desmineralitzat d'origen humà de la clínica dental Dr. Víctor Tomás.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7819

Data del DOGV
:   01-07-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/4407


Organisme emissor
:   Conselleria de Sanitat Universal i Salut Pública

Tipus de document
:   Resolució

RESOLUCIÓ de 3 de juny de 2016, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient de l'autorització sanitària per a implantació de teixit ossi liofilitzat i/o desmineralitzat d'origen humà de la clínica dental Dr. Víctor Tomás. [2016/4407]  
En aquesta Direcció General d'Investigació, Innovació, Tecnologia i Qualitat s'instrueix l'expedient de l'autorització sanitària per a implantació de teixit ossi liofilitzat i/o desmineralitzat d'origen humà de la clínica dental Dr. Víctor Tomás.  
  
Segons el que preveu l'Ordre de 26 de febrer de 2008, del conseller de Sanitat, sobre l'autorització sanitària de centres sanitaris de la Comunitat Valenciana per a fer activitats d'extracció i trasplantament d'òrgans, teixits i cèl·lules, i en relació amb el que disposa el Decret 156/2015, de 18 de setembre, del Consell, que aprova el Reglament orgànic i funcional de la Conselleria de Sanitat Universal i Salut Pública, resolc:  
  
Sotmetre l'expedient esmentat a informació pública, per un termini de 20 dies, a fi que les persones interessades puguen examinar-lo i formular-hi les observacions que estimen oportunes dins d'aquest termini, que comença a comptar des de l'endemà de la publicació d'aquesta resolució.  
  
L'expedient es troba en el Servei d'Acreditació, Autorització i Registre de Centres, Serveis i Establiments Sanitaris d'aquesta direcció general, situat a València, al número 31 del carrer del Misser Mascó, on les persones interessades podran examinar-lo. Les al·legacions s'han de presentar per escrit en les dependències de la Conselleria de Sanitat Universal i Salut Pública o en qualsevol òrgan administratiu dels que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
València, 3 de juny de 2016.- El director general d'Investigació, Innovació, Tecnologia i Qualitat: Óscar Zurriaga Llorens.
Diari Oficial de la Generalitat Valenciana


Sumari del DOGV 7822, del 06-07-2016 (2016/4684)

Notificació de la sentència dictada en el judici verbal número 799/2014.
------------------------------------------------------------------------

### Dades del document

Número de DOGV
:   7822

Data del DOGV
:   06-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4684


Organisme emissor
:   Jutjat de Primera Instància Número 5 de Paterna

Tipus de document
:   Edicte

Notificació de la sentència dictada en el judici verbal número 799/2014. [2016/4684]  
Procediment: judici verbal 799/2014.  
De: Aguas de Valencia, SA.  
Procuradora: M.ª Gloria Benlloch Soriano.  
Contra: Carmen Amador Amador.  
M.ª Amparo Pérez Conesa, lletrada de l'Administració de Justícia del Jutjat de Primera Instància i Instrucció número 5 de Paterna, que en aquest jutjat se segueixen actuacions de judici verbal 799/2014, instades per Aguas de Valencia, SA, contra Carmen Amador Amador. En aquestes actuacions s'ha dictat resolució en el dia d'avui, per la qual s'ha ordenat notificar la sentència, dictada amb data 15 de febrer de 2016, a l'esmentat demandat en parador ignorat. Es fa constar que contra aquesta sentència es podrà interposar un recurs d'apel·lació, davant d'aquest mateix jutjat, dins del termini de 20 dies.  
I perquè valga de notificació de sentència de forma legal a la demandada rebel, Carmen Amador Amador, expedisc aquest edicte.  
  
Paterna, 18 d'abril de 2016.- La lletrada de l'Administració de Justícia: M.ª Amparo Pérez Conesa.
Diari Oficial de la Generalitat Valenciana


Sumari del DOGV 7846, del 08-08-2016 (2016/5733)

Notificació de la sentència dictada en el judici verbal número 937/2015.
------------------------------------------------------------------------

### Dades del document

Número de DOGV
:   7846

Data del DOGV
:   08-08-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5733


Organisme emissor
:   Jutjat Mercantil Número 2 d'Alacant

Tipus de document
:   Edicte

Notificació de la sentència dictada en el judici verbal número 937/2015. [2016/5733]  
Judici verbal número 000937/2015-E  
Demandada: Yolanda García González.  
Procurador/a: -  
Demandant: Centelles y Buj, SL.  
Procurador: Julio Costa Andreu.  
Pilar Solanot García, lletrada de l'Administració de Justícia del Jutjat Mercantil número 2 d'Alacant, mitjançant aquest edicte faig saber que en el procediment indicat més amunt en el dia d'avui s'ha dictat la resolució la part que interessa de la qual, literalment, és com segueix:  
  
«Antecedents de fet  
Primer. El 20 de novembre de 2015, Julio Acosta Andreu, procurador dels tribunals i de la mercantil Centelles y Buj, SL, va presentar un escrit de demanda contra Yolanda García González que, per torn de repartiment, va correspondre a aquest jutjat.  
Segon. Una vegada esmenats els defectes apreciats mitjançant la diligència d'ordenació de 23 de desembre de 2015, va ser admesa a tràmit pel decret de 21 de gener de 2016, i es va citar a termini la demandada.  
Tercer. El 27 de maig de 2016 es va declarar la rebel·lia del demandat i, atés que no es va sol·licitar vista, les actuacions van quedar vistes per a sentència.  
Dispositiva  
Estime íntegrament la demanda interposada per Julio Acosta Andreu, procurador dels tribunals i de la mercantil Centelles y Buj, SL, contra Yolanda García González, i, en conseqüència, condemne aquesta a pagar a la primera la quantitat de tres mil set-cents quaranta-tres euros i trenta-quatre cèntims (3.743,34 ?), més els interessos legals, així com les costes d'aquest procediment.  
Notifiqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació davant d'aquest jutjat i per a l'Audiència Provincial d'Alacant en el termini de 20 dies, a comptar des de la data de la notificació.  
Així ho disposa, mana i firma Salvador Calero García, jutge titular del Jutjat Mercantil número 2 d'Alacant.»  
  
Alacant, 4 de juliol de 2016.- La lletrada de l'Administració de Justícia: Pilar Solanot García.
Diari Oficial de la Generalitat Valenciana


Sumari del DOGV 7840, del 29-07-2016 (2016/6070)

CORRECCIÓ d'errades de la Resolució de 25 de juliol de 2016, per la qual es modifica la Resolució d'1 de juliol de 2016, de les direccions generals de Política Educativa i de Centres i Personal Docent, per la qual es dicten instruccions per a l'organització i funcionament en les escoles d'Educació Infantil de segon cicle i col·legis d'Educació Primària durant el curs 2016-2017.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7840

Data del DOGV
:   29-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6070


Data del document
:   25-07-2016

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * centre d'ensenyament

CORRECCIÓ d'errades de la Resolució de 25 de juliol de 2016, per la qual es modifica la Resolució d'1 de juliol de 2016, de les direccions generals de Política Educativa i de Centres i Personal Docent, per la qual es dicten instruccions per a l'organització i funcionament en les escoles d'Educació Infantil de segon cicle i col·legis d'Educació Primària durant el curs 2016-2017. [2016/6070]  
En el Diari Oficial de la Comunitat Valenciana número 7826, de 12 de juliol de 2016, s'ha publicat la disposició de referència. És pertinent realitzar la modificació següent:  
  
En l'apartat 4.3. Tutoria,  
  
On diu:  
1. La tutoria i l'orientació de l'alumnat formarà part de la funció docent. Cada grup d'alumnat tindrà un tutor o tutora. Podrà ser tutor o tutora qui impartisca diverses àrees del currículum. El tutor o la tutora serà designat pel director o la directora, a proposta de la direcció d'estudis, d'acord amb els criteris establerts pel claustre, que, amb caràcter previ, haurà establert aquests criteris. En primer i segon curs d'Educació Primària els tutors o tutores seran mestres amb destinació definitiva en el centre.  
  
Ha de dir:  
1. La tutoria i l'orientació de l'alumnat formarà part de la funció docent. Cada grup d'alumnat tindrà un tutor o tutora. Podrà ser tutor o tutora qui impartisca diverses àrees del currículum. El tutor o la tutora serà designat pel director o la directora, a proposta de la direcció d'estudis, d'acord amb els criteris establerts pel claustre, que, amb caràcter previ, haurà establert aquests criteris. En primer i segon curs d'Educació Primària els tutors o tutores seran, preferentment, mestres amb destinació definitiva en el centre.  
  
València, 25 de juliol de 2016.- El director general de Política Educativa: Jaume Fullana Mestre. El director general de Centres i Personal Docent: Joaquín Carrión Candel.